Diari Oficial de la Generalitat Valenciana


Sumari del DOGV 5958, del 19-02-2009 (2009/1691)

Informació pública del projecte de reparcel·lació forçosa de la unitat d'execució número 5 de les Normes Subsidiàries Municipals de Los Montesinos, presentat per Dolores Andreu Chazarra i Joaquín Rodríguez Murcia.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5958

Data del DOGV
:   19-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1691


Data del document
:   10-02-2009

Organisme emissor
:   Ajuntament de Los Montesinos

Tipus de document
:   Informació Pública

Descriptors 

:   * Montesinos, los
    * pla d'urbanisme
    * administració local

Informació pública del projecte de reparcel·lació forçosa de la unitat d'execució número 5 de les Normes Subsidiàries Municipals de Los Montesinos, presentat per Dolores Andreu Chazarra i Joaquín Rodríguez Murcia.  
 [2009/1691]  
Dolores Andreu Chazarra i Joaquín Rodríguez Múrcia, en la condició d'agent públic urbanitzador, han redactat un projecte de reparcel·lació forçosa de la unitat d'execució número 5 de les Normes Subsidiàries Municipals de Los Montesinos. Un exemplar del document esmentat consta dipositat a l'Ajuntament de los Montesinos, situat a la plaça de l'Ajuntament, número 1.  
D'acord amb el que establix l'article 177.1.a de la Llei 16/2005, de 30 de desembre, Urbanística Valenciana (LUV), i l'article 416, apartats 1.b i 2, del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), se sotmet a informació pública el projecte esmentat de reparcel·lació forçosa, amb les certificacions registrals de domini i càrregues, durant el termini d'un mes, comptador des de la data de publicació del present anunci en el Diari Oficial de la Comunitat Valenciana, a l'efecte de la consulta corresponent i, si és el cas, de formulació d'al·legacions. Estes al·legacions podran presentar-se al registre d'entrada de documents de l'Ajuntament de Los Montesinos, en horari de 09.00 a 14.00 hores.  
Prèviament a la publicació d'este edicte i en compliment del que preveu l'assenyalat article 416 del ROGTU, s'ha procedit a la remissió de la notificació als interessats. Es fa constar a més que, en virtut d'allò que s'ha previngut en l'article 172.3 de la LUV, els propietaris o titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
Assenyalar, als que resultaren adjudicataris en condomini, que podran efectuar-se requeriments recíprocs per a substituir les quotes de condomini previstes en el projecte per indemnitzacions en metàl·lic, de conformitat amb el que disposen els articles 174.7 LUV i 409 ROGTU.  
El present edicte serveix també com a notificació als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú respecte dels titulars desconeguts, així com respecte d'aquells amb domicili desconegut o que, intentada la notificació, no s'haguera pogut practicar.  
Els Montesinos, 10 de febrer de 2009.- L'alcalde: José M. Butrón Sánchez.